##### C:\Users\Usuario\AppData\Local\Microsoft\Windows\INetCache\IE\OO712Z8H\DIBU_21_octubre_2018_color_texto.jpghttps://www.omp.es/wp-content/uploads/2017/08/agenda-domund03.jpgMISA CON NENOS

##### 21 de outubro de 2018

##### Ordinario 29º-B

Evanxeo de **Marcos,**  ***Marcos 10, 35-45:***

*“O Fillo do home veu dar*

*a súa vida en rescate por todos”.*

**Mensaxe: A Igrexa non é pódium para vencer senón escaleira para rescatar e servir.**

**1. ACOLLIDA**

Amigos y amigas:

Reunímonos neste domingo 29 do tempo ordinario. Hoxe a Igrexa celebra o domingo do Domund, o día dos misioneiros que teñen no mundo a tarefa de dedicar a súa vida a dar a coñecer a Xesús, sendo testemuñas del ata as últimas consecuencias e facendo un mundo de irmáns. Eles son luz, servizo e bendición para todos. O lema do Domund invítanos a ser tamén nós misioneiros cambiando o mundo, tamén aquí entre os nosos. (Saímos co cartel do Domund 2018 “Cambia o mundo”).

SAÚDO: No nome... *-Xesús, que nos quere moito e que deu a vida por todos, sexa convoso.*

**2. PERDÓN**

*Deus quere que todos o coñezan e se salven. Poñamos nel nosa esperanza:*- Fillo de Deus, que te compadeces de todos. *Señor, ten piedade de nós.*  
- Salvador do mundo, que viñeches servir e dar a túa vida en rescate por todos. *Cristo, ten piedade de nós.*  
- Señor resucitado, que iluminas os pobos. *Señor, ten piedade de nós.*

*Deus quere que todos o coñezan e se salven. Poñamos nel a nosa esperanza:*

1. **MONICIÓN ÁS LECTURAS**

As lecturas deste domingo fálannos de que a vida hai que entendela como entrega polos demais e non como cerrazón a nós mesmos. Isaías dinos que o Servo de Iavé, ou sexa Xesús, deu a súa vida polos demais aínda sen ter culpa. O mesmo dinos a **carta aos Hebreos** falando do sacerdocio de Cristo. Xesús, no **evanxeo,** di de si mesmo que entende a vida como servizo, como entrega aos demais.[](https://www.google.es/url?sa=i&rct=j&q=&esrc=s&source=images&cd=&cad=rja&uact=8&ved=2ahUKEwiDt4qSqIPeAhXF34UKHb4oAsIQjRx6BAgBEAU&url=http://algecirasnoticias.com/opinion-el-que-quiera-llegar-a-ser-grande-entre-vosotros-sera-vuestro-servidor-por-angel-corbalan/&psig=AOvVaw3ixzwlSkIHrOhmGb2gqJZr&ust=1539516469754296)

1. **PETICIÓNS**

Neste día do Domund, oramos xuntos ao Pai, para que a Boa Nova de Xesús alcance a todos os recunchos da terra. Dicimos:

**-Axúdanos a cambiar o mundo.**

1.- Pola Igrexa, polos bispos e por todos os que a formamos, para que sexamos sinxelos e servidores como Xesús. Oremos.

2.- Pola nosa comunidade parroquial, para que sexa misioneira e anuncie a todos o moito que Xesús nos quere. Oremos.

3.- Polos misioneiros e misioneiras. Que sintan sempre a ledicia de Deus que os acompaña e o apoio de todos nós. Oremos.

4.- Por todos os que sofren a pobreza, a desigualdade ou a falta de recursos. Oremos.

5.- Polos que vimos a misa os domingos, para que, a exemplo de Xesús, sexamos servidores, saibamos partirnos e repartirnos entre cantos nos rodean e pasan necesidade. Oremos.

6.- Polos nenos, pais e catequistas para que entre todos e en familia anunciemos a Xesús, oremos xuntos e nos afanemos uns polos outros. Oremos.

*Acompaña, oh Señor, aos teus misioneiros nas terras por evanxelizar; pon as palabras xustas nos seus beizos, fai frutífero o seu traballo. Por XCNS.*

**5. OFRENDAS**

**-CARTEL DEL DOMUND:** Señor, nesta xornada do Domund, queremos presentarche as nosas mans dispostas a cambiar o mundo a mellor, empezando polo que temos ao noso redor. Recordamos hoxe a tantos misioneiros, a tantas historias de xenerosidade, eles déixano todo para servir e facer felices os demais: protéxeos e éncheos da túa forza, Señor!

**-PAN E VIÑO:**

Presentámosche o pan e o viño, que se transformarán no Corpo e o Sangue do Señor, para que a comuñón con El nos encha de espírito misioneiro.

**-COLECTA DO DOMUND:**

Presentámosche a colecta deste domingo, destinada á Obra Pontificia da Propagación da Fe: é a axuda fraterna e cristiá que compartimos xunto coa nosa oración para que a luz do evanxeo chegue a todas as persoas e pobos.

**6. ACCIÓN DE GRAZAS: ORACIÓN DO DOMUND 2018**

Señor, axúdame a cambiar para cambiar o mundo.

Necesito renovar o corazón, a mirada, os meus modos de facer, para non terminar nun museo.

E non é só renovar o vello: é permitir que o Espírito Santo cre algo novo.

[](http://www.google.es/url?sa=i&rct=j&q=&esrc=s&source=images&cd=&cad=rja&uact=8&ved=2ahUKEwjS0PbTzIreAhVDWywKHRUMDHMQjRx6BAgBEAU&url=http://koffi1948.blogspot.com/2016/10/todos-somos-misioneros.html&psig=AOvVaw3BhEbz7IfWjy64vu8j4iW6&ust=1539766814080559)Señor, baléirame dos meus esquemas para facer sitio ao teu Espírito e deixar que sexa El quen faga novas todas as cousas.

El envíanos, acompáñanos, inspíranos; El é o autor da misión, e non quero domesticalo nin engaiolalo.

Fai que non teña medo da novidade que vén de Ti, Señor Crucificado e Resucitado.

Que a miña misión sexa comunicar a túa vida, a túa misericordia, a túa santidade.

Ensíname a amar coma Ti para cambiar o mundo. Amén.

*Papa Francisco*

**7. VIDEOS 29º ORDINARIO -B**

- “Un á túa dereita”, película: <https://www.youtube.com/watch?v=9B9B_pZlSDE>

-“Un á túa dereita”, debuxos: <https://www.youtube.com/watch?v=vXUNFuMVhho>

- “Fóra de servizo?”, reflexión: <https://www.youtube.com/watch?v=xVA_y0QWyuM>

-Dramatización Mc 10,35-45: <https://www.youtube.com/watch?v=__MrzdnKStI>

-Vídeo do Domund 2018: “Unha historia de moitas historias”: <https://www.youtube.com/watch?v=v1YdQZN7SU4>

-“Somos misioneiros”, canción para representar: <https://www.youtube.com/watch?v=zl-VIoD13Kw>

**8. SUXESTIÓNS:**

-- Explicar o cartel do Domund deste ano: “Cambia o mundo”. O cubo quebracabezas son as posibilidades de transformación do mundo. As imaxes nas casiñas son un flash da realidade misioneira, dos que traballan mellorando o mundo en accións concretas e en moitos campos da vida. E as mans, nelas está o cambio, apoiándonos en Deus.   
-Ver en *youtube* o vídeo do Domund e comentádeo: “Unha historia de moitas historias”. <https://www.youtube.com/watch?v=v1YdQZN7SU4> Comentámolo e coñecemos a historia dalgún misioneiro da diocese. Tamén se poderían proxectar caras de misioneiros da diocese.

-Poderíase dar a cada neno unha folla que poña “Quero ser o primeiro en amar e servir a todos”. Nun momento determinado os nenos asínanas e colócanas nun panel ou nun fío xunto ao altar. E un deles le*: “O importante é amar e servir, por iso dicímoslle a Xesús que queremos ser coma el, os primeiros no amor e no servizo. Este desexo*

*entregámosllo a Xesús”.*

-Que cada un intente aforrar algo do seu diñeiro nestes días para poñer en mans dos misioneiros para que eles cos seus proxectos poidan cambiar o mundo.

-Nas ofrendas destacar a colecta do Domund cunhas palabras.

-Ensaiade a canción “somos misioneiros” con xestos para a eucaristía: <https://www.youtube.com/watch?v=oooWJgZame0>

<https://www.youtube.com/watch?v=zl-VIoD13Kw>